நாம் முன்னமே விவரித்தவாறு, மக்காவின் வர்த்தக வல்லுநர்கள் மதீனாவின் விவசாய உழைப்பாளிகளுடன் தொழில் துறையில் இணைந்தனர். ஒவ்வோர் அன்சாரியும் தன்னிடம் வந்துசேரும் முஹாஜிருக்குத் தனது சொத்தில் பாதியை அன்பளிப்பாக வழங்க வேண்டும் என்னும் ஒரு நியதி உருவாயிற்று. அப்துர் ரஹ்மான் இப்னு அவ்ஃப் (ரலி) என்னும் ஒரு முஹாஜிரை (அகதியை)ச் சந்தித்த ஒரு மதீனாவாசியான அன்சார் (உதவியாளர்), "எனது வீட்டுக்கு வாருங்கள். எனது சகல சொத்துகளிலிருந்தும் சரிபாதியைத் தங்களுக்குத் தருகிறேன்," என்றார்.